استنبول(آن لائن)صدر رجب طیب اردگان پارینے کہ ترکی فلسطین نا آجوئی کن ہر فورم او ہر پڑ آ اوڑتون اوار سلوک ءِ۔ او فلسطین نا صدر محمود عباس تون ٹیلی فون آ ہیت وگپ کریکہ۔ ہڑتوم آ راہشونک یو اے ای او اسرائیل نا معاہدہ غان پد حالیت آتیا ہیت وگپ کریر۔ محمود عباس ٹیلی فون کرسا صدر رجب طیب اردگان ءِ بحر اسود اٹ گیس انا مڈی اس خننگ آ مبارکبادی ترسا پارے کہ ترکی نا سرسہبی فلسطین نا سرسہبی ءِ۔ داکان مُست ترک قوم ءِ گیس انا بھلو مڈی اسے نا دوئی مننگ نا مستائی ہلنگ آن مُست صدر اردگان صحابی رسول حضرت ابو ایوب انصاری رضی اللہ تعالی عنہ نا مزار آ حاضری تس او دعا کرے۔
